รับบัตรสวัสดิการรัฐ92%ทำเงินสะพัด5,225ล้านบ.
กรมบัญชีกลางแจงผู้มีรายได้น้อย รับบัตรสวัสดิการแล้ว 92% เงินหมุนเวียนในระบบ 5,225 ล้าน
21 พ.ย. 2560

กรมบัญชีกลางแจงผู้มีรายได้น้อย รับบัตรสวัสดิการแล้ว 92% เงินหมุนเวียนในระบบ 5,225 ล้านนางญาณี แสงศรีจันทร์ รองอธิบดีกรมบัญชีกลาง เปิดเผยว่า ให้ประชาชนผู้มีรายได้น้อยลงทะเบียนขอรับสวัสดิการแห่งรัฐที่ผ่านมาพิจารณา 11.4 ล้านคน ทางกรมบัญชีกลางได้เริ่มแจกบัตรสวัสดิการแห่งรัฐให้แก่ผู้มีสิทธิแล้ว 10.45 ล้านคน หรือ 92%สำหรับผลการใช้จ่ายบัตรสวัสดิการแห่งรัฐของผู้มีสิทธิตั้งแต่วันที่ 1 ต.ค.-12 พ.ย. 2560 ประชาชนให้ความสนใจมาก โดยมีการจับจ่ายใช้สอยที่ร้านค้าธงฟ้าประชารัฐจำนวน 19.8 ล้านรายการ คิดเป็นเงิน 5,225 ล้านบาททั้งนี้ ในส่วนของการวางเครื่องอีดีซี ณ วันที่ 12 พ.ย. 2560 วางเครื่องแล้ว 1.28 หมื่นเครื่อง ซึ่งครอบคลุมทุกตำบลแล้ว แต่เพื่อให้สอดคล้องกับความหนาแน่นของผู้มีสิทธิที่ได้รับบัตรสวัสดิการและเพื่ออำนวยความสะดวก กรมบัญชีกลางจะทยอยวางเครื่องเพิ่มเติมให้ครบ 1.8 หมื่นเครื่อง ตามเป้าหมายในเดือน พ.ย. 2560 ให้แก่ร้านค้าธงฟ้าประชารัฐที่มีที่ตั้งแน่นอน รวมทั้งรถบริการเคลื่อนที่ของร้านธงฟ้าประชารัฐสำหรับปัญหาการฉวยโอกาส หากพบว่าร้านค้าธงฟ้าประชารัฐมีการกระทำผิดเงื่อนไขที่กำหนดจะถูกตัดสิทธิการ เข้าร่วมโครงการธงฟ้าประชารัฐและถูกเรียกคืนเครื่องอีดีซี